CELEX: 22020D0336
Language: mt
Date: 2019-12-13 00:00:00
Title: Deċiżjoni tal-Kumitat Konġunt taż-ŻEE Nru 318/2019 tat-13 ta’ Diċembru 2019 li temenda l-Anness XIII (Trasport) tal-Ftehim ŻEE [2020/336]

5.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 68/74
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 318/2019
         tat-13 ta’ Diċembru 2019
         li temenda l-Anness XIII (Trasport) tal-Ftehim ŻEE [2020/336]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2019/317 tal-11 ta’ Frar 2019 li jistabbilixxi skema ta’ prestazzjoni u imposti fl-Ajru Uniku Ewropew u li jħassar ir-Regolamenti ta’ Implimentazzjoni (UE) Nru 390/2013 (1) irid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta’ Implimentazzjoni (UE) 2019/317 iħassar, b’effett mill-1 ta’ Jannar 2020, ir-Regolamenti ta’ Implimentazzjoni tal-Kummissjoni (UE) Nru 390/2013 (2) u (UE) Nru 391/2013 (3), li huma inkorporati fil-Ftehim ŻEE u li konsegwentement jitħassru skont il-Ftehim ŻEE.
                  
               
                     (3)
                  
                  
                     Għalhekk, jenħtieġ li l-Anness XIII tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XIII tal-Ftehim ŻEE għandu jiġi emendat kif ġej:
            
                        1.
                     
                     
                        Il-punt li ġej jiddaħħal wara l-punt 66xj (ir-Regolament ta’ Implimentazzjoni tal-Kummissjoni (UE) 2019/123):
                        
                                    “66xk.
                                 
                                 
                                    
                                       32019 R 0317: Ir-Regolament ta’ Implimentazzjoni tal-Kummissjoni (UE) 2019/317 tal-11 ta’ Frar 2019 li jistabbilixxi skema ta’ prestazzjoni u imposti fl-Ajru Uniku Ewropew u li jħassar ir-Regolamenti ta’ Implimentazzjoni (UE) Nru 390/2013 u (UE) Nru 391/2013 (ĠU L 56, 25.2.2019, p. 1.)
                                    Għall-finijiet ta’ dan il-Ftehim, id-dispożizzjonijiet tar-Regolament ta’ Implimentazzjoni għandhom jinqraw bl-adattamenti segwenti:
                                    
                                                (a)
                                             
                                             
                                                Minkejja d-dispożizzjonijiet tal-Protokoll 1 tal-Ftehim, it-terminu ‘Stat/i Membru(i)’ għandu jinftiehem li jinkludi, b’żieda mat-tifsira tiegħu fir-Regolament ta’ Implimentazzjoni, lill-Istati tal-EFTA.
                                             
                                          
                                                (b)
                                             
                                             
                                                Rigward l-Istati tal-EFTA, it-terminu ‘Maniġer tan-Netwerk’ għandu jirreferi għall-Maniġer tan-Netwerk maħtur mill-Kumitat Permanenti tal-Istati tal-EFTA.
                                             
                                          
                                                (c)
                                             
                                             
                                                Rigward l-Istati tal-EFTA, it-terminu ‘Korp ta’ Analiżi tal-Prestazzjoni’ għandu jirreferi għall-Korp ta’ Analiżi tal-Prestazzjoni maħtur mill-Kumitat Permanenti tal-Istati tal-EFTA.
                                             
                                          
                                                (d)
                                             
                                             
                                                Fl-Artikolu 14(1), għandu jiżdied is-subparagrafu segwenti:
                                                ‘Jekk il-valutazzjoni tikkonċerna miri u pjanijiet għall-prestazzjoni, li huma relatati ma’ Stat Membru wieħed tal-UE jew aktar u ma’ Stat tal-EFTA wieħed jew aktar, il-valutazzjoni għandha titwettaq mill-Awtorità ta’ Sorveljanza tal-EFTA fir-rigward tal-Istat(i) tal-EFTA u mill-Kummissjoni fir-rigward tal-Istat(i) Membru/i tal-UE. F’dan ir-rigward, il-Kummissjoni u l-Awtorità ta’ Sorveljanza tal-EFTA, għandhom jikkooperaw bil-ħsieb li jadottaw l-istess pożizzjonijiet tul il-proċedura kollha stabbilita f’dan l-Artikolu.’
                                             
                                          
                                                (e)
                                             
                                             
                                                Fl-Artikolu 15(1), għandu jiżdied is-subparagrafu segwenti:
                                                ‘Jekk il-valutazzjoni u r-rieżami jirrigwardaw il-pjanijiet u l-miri ta’ prestazzjoni, li huma relatati ma’ Stat Membru wieħed tal-UE jew aktar u ma’ Stat tal-EFTA wieħed jew aktar, dawn għandhom jitwettqu mill-Awtorità ta’ Sorveljanza tal-EFTA fir-rigward tal-Istat(i) tal-EFTA u mill-Kummissjoni fir-rigward tal-Istat(i) Membru/i tal-UE. F’dan ir-rigward, il-Kummissjoni u l-Awtorità ta’ Sorveljanza tal-EFTA, għandhom jikkooperaw bil-ħsieb li jadottaw l-istess pożizzjonijiet tul il-proċedura kollha stabbilita f’dan l-Artikolu.’
                                             
                                          
                                                (f)
                                             
                                             
                                                Fl-Artikolu 18(1), għandu jiżdied is-subparagrafu segwenti:
                                                ‘Jekk it-talba motivata tikkonċerna miri ta’ prestazzjoni, li huma relatati ma’ Stat Membru wieħed tal-UE jew aktar u ma’ Stat tal-EFTA wieħed jew aktar, il-valutazzjoni għandha titwettaq mill-Awtorità ta’ Sorveljanza tal-EFTA fir-rigward tal-Istat(i) tal-EFTA u mill-Kummissjoni fir-rigward tal-Istat(i) Membru/i tal-UE. F’dan ir-rigward, il-Kummissjoni u l-Awtorità ta’ Sorveljanza tal-EFTA, għandhom jikkooperaw bil-ħsieb li jadottaw l-istess pożizzjonijiet tul il-proċedura kollha stabbilita f’dan l-Artikolu.’
                                             
                                          
                                                (g)
                                             
                                             
                                                Fl-Artikolu 19(2), għandu jiżdied is-subparagrafu segwenti:
                                                ‘Meta l-Pjan ta’ Prestazzjoni tan-Netwerk ikun relatat kemm mal-Maniġer tan-Netwerk maħtur mill-Kummissjoni kif ukoll mal-Maniġer tan-Netwerk maħtur mill-Kumitat Permanenti tal-Istati tal-EFTA, il-Kummissjoni u l-Awtorità ta’ Sorveljanza tal-EFTA għandhom jikkooperaw bil-ħsieb li jadottaw l-istess pożizzjonijiet.’
                                             
                                          
                                                (h)
                                             
                                             
                                                Fl-Artikolu 19(1), (3) u (4), fir-rigward tal-Istati tal-EFTA, il-kelma ‘Kummissjoni’ għandha tinqara ‘Awtorità ta’ Sorveljanza tal-EFTA’.”
                                             
                                          
                              
                  
                        2.
                     
                     
                        It-testi tal-punt 66xf (ir-Regolament ta’ Implimentazzjoni tal-Kummissjoni (UE) Nru 390/2013) u 66wm (ir-Regolament ta’ Implimentazzjoni tal-Kummissjoni (UE) Nru 391/2013) għandhom jitħassru b’effett mill-1 ta’ Jannar 2020.
                     
                  
         
            Artikolu 2
            It-test tar-Regolament ta’ Implimentazzjoni (UE) 2019/317 bil-lingwa Iżlandiża u b’dik Norveġiża, li se jiġi ppubblikat fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fl-14 ta’ Diċembru 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 317/2019 tat-13 ta’ Diċembru 2019 (4), skont liema data tkun l-iżjed tard.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-13 ta’ Diċembru 2019.
            
               
                  Għall-Kumitat Konġunt taż-ŻEE
               
               
                  Il-President
               
               Gunnar PÁLSSON
            
         
         
            (1)  ĠU L 56, 25.2.2019, p. 1.
         
            (2)  ĠU L 128, 9.5.2013, p. 1.
         
            (3)  ĠU L 128, 9.5.2013, p. 31.
         
            (*1)  Ma huwa indikat l-ebda rekwiżit kostituzzjonali.
         
            (4)  Ara paġna 72 ta’ dan il-Ġurnal Uffiċjali.